**REFRAT FRA STYREMØTE 01-2021**

**I NORSK IRSKSETTERKLUBB**

Dato: 26.januar 2021

Tid/sted: Kl. 19.30-21.30, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-01-21: Innkalling og dagsorden**

Vedtak:*Godkjent med tilleggssak; DataHound (l)*

**Sak 02-01-21: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GP  GS | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris. Undersøker videre pris for brodering og evt. sponsing.  Dersom aktuelt så tar avdelingene opp bestillinger eller kjøper inn et lager for videresalg selv.  Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønsker flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.  Vi har avventet videre behandling av denne saken pga korona situasjonene.  *GP kontakter sponsor til neste styremøte med forespørsel om å dekke kostnader med brodering på vest .*  *RB kontakter Non-stop og forespør om mulighet for direkte netthandel med rabatt for medlemmene.* |
| 06-13-20 | Evaluering av kalender | LM | Det er mange flotte bilder og fint oppsett i forhold til årstider.  Når det gjelder bildene er det ønskelig med noen retningslinjer. Hunder som plasserer seg i høystatusløp bør presenteres i neste års kalender, og vi bør oppfordre flere til å sende inn bilder gjennom året. Kanskje en påminnelse i FH og på vår FB side gjennom året kan gi et større utvalg.  *LM utarbeider retningslinjer som presenteres på neste styremøte for beslutning.* |

**Sak 03-01-21: Post til styret**

* Diverse informasjon fra FKF og NKK; *videresendt til avdelingene.*
* NKK har utsatt sitt RS til 20.mars 2021. *Alle medlemsklubber under FKF stiller seg bak FKF sitt motargument mot foreslått økning av grunnkontingenten.*
* 18.01. fra NKK: NKKs fremtidige politiske organisering skal vurderes av egen arbeidsgruppe, og ønsker forslag til kandidater til denne gruppen fra klubbene. *NISK ønsker å bidra og vil forespørre noen av våre medlemmer. VI.*
* 26.01. henvendelse fra avdeling 3*; GS svarer.*

**Sak 04-01-21: Avl**

* Det er kommet en henvendelse fra et medlem angående epilepsi. Han ønsker at avlsrådet sjekker linjene bak hannhunden av denne parringen.

*Vedtak: Avlsrådsleder har sjekket og svart.*

*Det diskuteres hvor vidt dette er arvelig og om det er behov for videre utredning og kartlegging. AF innhenter svar på forrige helseundersøkelse av Lingaas.*

* Forespørsel angående IRHS om hvorfor ikke denne rasen er med i beregningen av Ødegaard indexer.

*Vedtak: Det er for få individ foreløpig, og indexene vil ikke gi noen verdi. AF svarer.*

* Dispensasjonssøknad for parring; Det søkes om dispensasjon for en parring der hannhund ikke er stilt på utstilling. Alle andre krav er innfridd, og hannhundens foreldre er dokumentert i forhold til eksteriør.

*Vedtak: Styret vil innvilge søknaden ved fremlagt veterinærattest over at bitt-, hale- og testikler er i orden. AF svarer.*

**Sak 05-01-21: Valpepris**

Anbefalt valpepris er kr. 16.000,-( 01.06.2019). Rasen har en økende popularitet og valper selges stort sett på markedet for kr. 18.000,- 20.000,-

*Vedtak: Styret ønsker å ha en veiledende pris i forhold til markedet, også for å holde prisen nede og unngå store variasjoner. Det er flertall for å justere prisen til kr. 18.000,- fra 01.03.2021.*

**Sak 06-01-21: Handlingsplan 2021**

Fast punkt frem til RS der den presenteres. Handlingsplanen skal samsvare med RAS (Rasespesifikk avlsstrategi) og gi detaljerte mål og tiltak.

*Vedtak: Styrets roller setter opp punkter til tiltak med utgangspunkt i RAS for handlingsplan 2021/22, presenteres på neste styremøte.*

*SN – jaktegenskaper*

*AF - helse og gemytt*

*RB – eksteriør*

*GS - medlemmer, organisatoriske*

*AF og GS - datagrunnlag*

**Sak 07-01-21: Forberedelser RS**

RS vil finne sted 9.mai, Quality Hotel Gardermoen. Møterom/overnatting er booket.

Innkalling vil bli publisert i FH nr. 2 (ca 26.02.)

Frister:

Kunngjøring dato: 14.mars (8 uker før)

Innkomne forslag og forslag til valgkomiteen: 28.mars (6 uker før)

Frist for å sende årsberetning til Vigdis (for sammensetning): 22.03.

* Styret, medlemmer, organisasjonen: Gisle
* Resultater, Årets hunder: Stein
* Avlsarbeid: Anders
* IRHS: Thomas
* Utstilling: Ragnhild
* Informasjon, Arrangement, Forslag til drift 2021+ sammensetning: Vigdis

Legge ut sakspapirer: 11.april (4 uker før).

*Vedtak: Styret vil ha program klart til 14.03.*

*Styret ønsker også å ha en avklaring 14.03. i forhold til om det blir fysisk eller digitalt møte.*

**Sak 08-01-21: Hjemmesiden Custom Publish**

Inne i vår nettside er det lagret mange filer, en del er gammel og ikke organisert. Dette gjør arbeidet med siden vanskelig og tidkrevende. Ikke alle artikler som er lagt ut er publisert i riktig kategori, noe som gjør det vanskelig å finne igjen/søk.

Det er også ønskelig at hjemmesiden blir mer mobilvennlig.

En utfordring er at det er mange ulike personer som bruker siden og opplæringen er for dårlig.

*Vedtak: Det er kostbart å bytte plattform, og det krever tid og kunnskap å bygge opp ny. I tillegg vil vi miste mye dokumentasjon og bilder.*

*Det må ryddes og syntetisert bedre i filer. Det må utarbeides en brukermanual for lagring av bilder og dokumenter, og for hvor artikler publiseres. I tillegg må tidligere artikler legges riktig i fht publisering.*

*GS kontakter aktuell person for å jobbe med saken.*

*VI kontakter custom publish for veiledning/brukermanual, og begynner å rydde i filer. Vil også forespørre om mulighet for mer mobilvennlig.*

**Sak 09-01-21: Konflikt med avdeling 7**

I samråd med FKF (Fuglehundklubbenes forbund) er det inngått en forliksavtale mellom NISK hovedstyre og styret i NISK avdeling 7 Trøndelag, se link for avtale; <http://www.nisk.no/omforent-loesning-og-enighet-i-nisk.6362788-360016.html>

Vi takker FKF for tiden og jobben de har gjort for å få på plass en avtale.

**Eventuelt:**

* DataHound er leverandør av vår «Søk på hund». Det er ønskelig at denne siden blir mer mobilvennlig; *AF tar saken opp i RU (FKF`s raseutvalg) om raseklubbene samlet kan forespørre om dette.*

Neste styremøte: Tirsdag 9.mars.